  Майя Бывальцева 24-тӥ куартолэзьлы Удмуртиын коронавирусэн черлам эшшо куинь адями кулӥз. Воргоронъёслы 65 но 71 арес вал, кышномуртлы – 77. Со сярысь элькунысь оперативной штаб ивортӥз. 43 адями всиёнэз вормиз Туннэ нуналлы Удмуртиын коронавирусэн черлан 45 выль учыръёсты шараязы. Висьыны усемъёс пӧлын 14 аресозь 10 пиналъёс но 65 арессэс ортчем укмыс арлыдоос. Диагноззы Ижкарын 18 улӥсьёслэн зэмаз, Можгаын, Воткаын – быдэн вить, Глазкарын, Дэри ёросын – быдэн ньыль, Ува ёросын – куинь, Якшур-Бӧдья ёросын – кык, Грак, Камбарка, Пичи Пурга, Сюмси ёросъёсын – быдэн одӥг. Та дырлы Удмуртиын выль коронавирус инфекциен черлан 33 сюрс 851 учыр лабораториосын зэматэмын. 30 сюрс 697 адями йӧназ, 437 мурт кулӥз. Али 56-эзлэн висисьёслэн тазалыксы секыт лыдъяське Элькунын выль коронавирус инфекцилы 1 миллион 124 сюрс 248 эскеронъёс ортчытӥзы, берло нуналскын – 4 сюрс 672. 24-тӥ куартолэзьлы Удмуртиын 109 сюрс 575 адями коронавируслэсь прививка пуктӥз, со пӧлысь 84 сюрс 831-ез кыкетӥ люкетсэ басьтӥзы ни. Тегъёс: Тазалык Ижкар висён Удмуртия коронавирус  